KLASA: 112-01/15-03/5

URBROJ: 328-15-2

Zagreb, 29. listopada 2015.

Na temelju članka 14. Statuta Agencije za regionalni razvoj Republike Hrvatske, članka 5. Pravilnika o unutarnjem ustrojstvu i sistematizaciji radnih mjesta Agencije za regionalni razvoj Republike Hrvatske, članka 9. Pravilnika o radu Agencije za regionalni razvoj Republike Hrvatske i članka 25. Temeljnog kolektivnog ugovora za službenike i namještenike u javnim službama (Narodne novine, broj 141/2012), ravnateljica Agencije za regionalni razvoj Republike Hrvatske raspisuje

**JAVNI NATJEČAJ**

**za primanje u radni odnos**

Natječaj se raspisuje za sljedeća radna mjesta

1. URED ZA UPRAVLJANJE PROGRAMIMA SURADNJE I REGIONALNI RAZVOJ
	1. *Služba za obavljanje poslova Zajedničkog tajništva Programa prekogranične suradnje Hrvatska-Srbija (HR-RS)*
		1. **Viši koordinator (Project Manager) - 1 izvršitelj/ica** na neodređeno vrijeme, uz obvezni probni rad u trajanju od 6 mjeseci

Uvjeti: magistar humanističkih znanosti, ekonomije, prava ili druge odgovarajuće struke (VSS humanističkih znanosti, ekonomske, pravne ili druge odgovarajuće struke), 2 godine radnog iskustva u struci, izvrsno poznavanje engleskog jezika i sposobnost učinkovite i jasne komunikacije na engleskom jeziku, poznavanje odgovarajućih nacionalnih propisa i propisa Europske unije, napredno znanje rada na računalu.

Kriteriji za odabir: iskustvo u projektima i/ili programima prekogranične suradnje, iskustvo u upravljanju projektima, uključujući praćenje projektnih aktivnosti i/ili financija, intervencijske logike i indikatora, iskustvo u procedurama odabira projekata, iskustvo u područjima povezanim sa socijalnom/zdravstvenom skrbi, zaštitom okoliša, turizmom, kulturom i/ili razvojem poslovne podrške, dobre komunikacijske vještine i vještine timskog rada, kreativnost i sposobnost rješavanja problema.

Opis poslova:

Sudjeluje u pripremi poziva na dostavu projektnih prijedloga; nadzire izvješća o napretku projekata; surađuje i savjetuje potencijalne prijavitelje za pripremu projekata; savjetuje projektne partnere po pitanju provedbe projekata, njihovih obveza i svih potrebnih procedura; sudjeluje u pripremi i organizaciji događanja namijenjenih potencijalnim prijaviteljima i projektnim partnerima; sudjeluje u aktivnostima vezanim uz ocjenjivanje projekata; sudjeluje u poslovima vezano za pripremu ugovora o financiranju te nadzor provedbe projekata; sudjeluje u pripremi pisanih procedura vezanim uz projektne zahtjeve; sudjeluje u terenskim kontrolama projekata; surađuje u aktivnostima vezanim uz kapitalizaciju projekata; surađuje s drugim kolegama iz Službe vezano uz aktivnosti upravljanja projektima; sudjeluje u ažuriranju programskih dokumenata; sudjeluje u pripremi i provedbi sastanaka Zajedničkog nadzornog odbora; sudjeluje u pripremi programskih izvješća; osigurava revizorski trag, sudjeluje u poslovima vezano za unos podataka u eMS sustav; sudjeluje u poslovima vezanima za evaluaciju programa suradnje, eventualne izmjene programa; sudjeluje u događajima programa suradnje. Odgovoran je za materijalne resurse s kojima radi, ispravnu primjenu metoda rada, postupaka i stručnih tehnika, kao i za prijavu uočenih nepravilnosti u skladu s važećim propisima. Po nalogu nadređenih obavlja i druge poslove.

Podatci o plaći: Plaću čini umnožak koeficijenta složenosti poslova radnog mjesta (1,940) i osnovice za izračun plaće, uvećan za 0,5% za svaku navršenu godinu radnog staža.

Predviđeno vrijeme početka rada: prosinac 2015.

* + 1. **Viši koordinator (Financial Manager) – 1 izvršitelj/ica** na neodređeno vrijeme, uz obvezni probni rad u trajanju od 6 mjeseci

Uvjeti: magistar ekonomije, prava ili druge odgovarajuće struke (VSS ekonomske, pravne ili druge odgovarajuće struke), 2 godine radnog iskustva u struci, izvrsno poznavanje engleskog jezika i sposobnost učinkovite i jasne komunikacije na engleskom jeziku, poznavanje odgovarajućih nacionalnih propisa i propisa Europske unije, napredno znanje rada na računalu.

Kriteriji za odabir: iskustvo u projektima i/ili programima prekogranične suradnje, iskustvo u upravljanju projektima, uključujući praćenje projektnih aktivnosti i/ili financija, intervencijske logike i indikatora, iskustvo u upravljanju financijama u javnim/privatnim institucijama/organizacijama, iskustvo u sustavima kontrole/provjere, dobre komunikacijske vještine i vještine timskog rada, kreativnost i sposobnost rješavanja problema.

Opis poslova:

Pruža potporu Voditelju službe i Službi za upravljanje programima suradnje u financijskom upravljanju programom uključujući sudjelovanje u poslovima vezanima za pružanje informacija potencijalnim korisnicima vezano za financijska pitanja, sudjeluje u administrativnim provjerama te provjerama prihvatljivosti kao i u fazama pregovora vezano za projekte prijedloge, prati i nadzire implementaciju projekata s obzirom na financijski učinak; nadzire te daje preporuke za provođenje aktivnosti vezanih uz financijsko upravljanje projektima; sudjeluje u poslovima vezano za prvostupanjsku kontrolu u skladu s relevantnim zakonodavstvom; podupire rad prvostupanjske kontrole; koordinira i nadzire rad prvostupanjske kontrole u skladu s Programskim sustavom nadzora i kontrole; sudjeluje u pripremi financijskih statističkih izvješća; priprema financijska i druga administrativna izvješća; surađuje s programskim i ostalim dionicima po financijskim pitanjima; sudjeluje u poslovima vezano za funkcioniranje te unos podataka u eMS sustav; sudjeluje u obavljanju poslova financijskog upravljanja programa sukladno relevantnim propisima; sudjeluje u poslovima vezano za održavanje sustava za praćenje revizorskog traga sukladno relevantnom zakonodavstvu, potrošnju financijskih sredstava u programu i rizik od „decomittment“-a, primjenu programskih pravila s financijskim učinkom; sudjeluje u pripremi i održavanju sastanaka Zajedničkog nadzornog odbora; podupire suradnju i tijek dokumentacije između revizora i revidiranih tijela; koordinira i prati slučajeve nepravilnosti i uz njih vezane povrate sredstava; sudjeluje u poslovima vezano za nepravilnosti i povrat sredstava na programskoj razini te u svezi s tim priprema izvješća za Zajednički nadzorni odbor, Upravljačko tijelo, Tijelo za certificiranje i Revizorsko tijelo. Odgovoran je za materijalne resurse s kojima radi, ispravnu primjenu metoda rada, postupaka i stručnih tehnika, kao i za prijavu uočenih nepravilnosti u skladu s važećim propisima. Po nalogu nadređenih obavlja i druge poslove.

Podatci o plaći: Plaću čini umnožak koeficijenta složenosti poslova radnog mjesta (1,940) i osnovice za izračun plaće, uvećan za 0,5% za svaku navršenu godinu radnog staža.

Predviđeno vrijeme početka rada: prosinac 2015.

Za radna mjesta 1.1.1. i 1.1.2 prednostima se smatraju poznavanje jednog od nacionalnih jezika država sudionica Programa, spremnost na službena putovanja te posjedovanje vozačke dozvole B kategorije.

Natječaj za zasnivanje radnog odnosa bit će objavljen putem Hrvatskog zavoda za zapošljavanje, Područni ured Zagreb, u Narodnim novinama, na oglasnoj ploči i web-stranici Agencije za regionalni razvoj Republike Hrvatske ([www.arr.hr](http://www.arr.hr/)), na web-stranicama Kancelarije za evropske integracije Vlade Republike Srbije ([www.seio.gov.rs](http://www.seio.gov.rs) i [www.evropa.gov.rs/cbc/](http://www.evropa.gov.rs/cbc/)) te na web-stranici [www.lakodoposla.com](http://www.lakodoposla.com).

Na javnom natječaju mogu ravnopravno sudjelovati osobe oba spola.

Ako kandidat ostvaruje pravo prednosti pri zapošljavanju po posebnom zakonu, dužan je pozvati se na to pravo u prijavi i priložiti presliku rješenja ili potvrde o priznatom statusu iz koje je vidljivo navedeno pravo te dokaz da je nezaposlen. Isti ima prednost u odnosu na ostale kandidate samo pod jednakim uvjetima.

Za kandidate prijavljene na javni natječaj koji ispunjavaju formalne uvjete provest će se testiranje. Testiranje kandidata sastojat će se od pisane provjere znanja (provjere stručnog znanja potrebnog za obavljanje poslova radnog mjesta za koje se kandidat prima i provjere znanja engleskog jezika) i intervjua s Povjerenstvom za provedbu natječaja tijekom kojeg će također biti testirano znanje engleskog jezika.

Ukoliko kandidat ne pristupi testiranju, smatra se da je povukao prijavu na natječaj.

Detaljne upute vezano uz način testiranja kandidata, pravni i drugi izvori za pripremanje kandidata za testiranje bit će objavljeni na web-stranici Agencije [www.arr.hr](http://www.arr.hr) i oglasnoj ploči Agencije te na web-stranicama Kancelarije za evropske integracije [www.seio.gov.rs](http://www.seio.gov.rs) i [www.evropa.gov.rs/cbc/](http://www.evropa.gov.rs/cbc/).

Mjesto i vrijeme održavanja testiranja bit će objavljeno na web-stranici Agencije [www.arr.hr](http://www.arr.hr) i oglasnoj ploči Agencije najmanje 5 dana prije testiranja.

Uz prijavu kandidati su dužni priložiti:

1. životopis na engleskom jeziku i jednom od službenih jezika država sudionica u Programu suradnje te na latiničnom pismu,
2. dokaz o stečenoj stručnoj spremi (preslika diplome),
3. dokaz o ostvarenom radnom iskustvu prema uvjetima radnog mjesta za koje se kandidat natječe (preslika elektroničkog zapisa, odnosno preslika potvrde o podatcima evidentiranim u matičnoj evidenciji Hrvatskog zavoda za mirovinsko osiguranje; potvrda bivšeg poslodavca s opisom posla i navođenjem u kojem vremenskom razdoblju je obavljao navedene poslove; preslika ugovora o radu ili ugovora o djelu – s opisom posla i navođenjem jasnog vremenskog razdoblja u kojem je obavljao navedene poslove (od dan, mjesec, godina do dan, mjesec, godina); preslika rješenja o prijemu ako su radili ili rade u državnoj službi – s opisom posla i navođenjem u kojem vremenskom razdoblju je obavljao ili obavlja navedene poslove),
4. preslika uvjerenja ili potvrde o završenim programima izobrazbe (ako kandidat ima završene programe izobrazbe),
5. dokaz o državljanstvu (preslika domovnice, važeće osobne iskaznice, vojne iskaznice ili putovnice),
6. preslika uvjerenja nadležnog suda da se protiv podnositelja prijave ne vodi kazneni postupak (ne starije od 6 mjeseci).

Isprave se prilažu u neovjerenoj preslici, a prije izbora kandidati će predočiti na uvid izvornik.

Natjecati se mogu i osobe koje nisu završile programe izobrazbe vezane uz fondove Europske unije, uz uvjet da potrebne programe završe u roku od godine dana od dana početka rada.

Kandidati su u prijavi dužni navesti točku natječaja i naziv radnog mjesta za koje podnose prijavu. Kandidati su u prijavi dužni navesti svoju ispravnu e-mail adresu budući da će kandidati koji ispunjavaju formalne uvjete natječaja na testiranje biti pozvani e-poštom.

Priložena natječajna dokumentacija se ne vraća.

Kandidati koji se natječu za više radnih mjesta dužni su za svako radno mjesto podnijeti zasebnu prijavu sa svim traženim prilozima.

Kandidatom prijavljenim na javni natječaj smatrat će se samo osoba koja podnese pravovremenu i potpunu prijavu te ispunjava formalne uvjete iz javnog natječaja.

Nepotpune i nepravovremene prijave, kao i prijave poslane elektronskom poštom ili telefaksom, neće se razmatrati.

Na temelju rezultata testiranja ravnateljica Agencije donosi odluku o odabiru kandidata ili poništenju natječaja.

Prijave na javni natječaj s dokazima o ispunjavanju uvjeta podnose se u roku od 14 dana od dana objave u Narodnim novinama, neposredno ili putem pošte na adresu: **Agencija za regionalni razvoj Republike Hrvatske, Zagreb, Vlaška 108 s naznakom: „Natječaj za zapošljavanje - radno mjesto broj i naziv radnog mjesta“**.

**AGENCIJA ZA REGIONALNI RAZVOJ REPUBLIKE HRVATSKE**